[{"text_idx": "#000000", "text": "Caiff y rhan fwyaf o aseiniadau eu cyflwyno ar-lein, ac mae llawer yn defnyddio adnodd o\u2019r enw Turnitin. Gellid defnyddio\u2019r adnodd hwn hefyd i\u2019ch helpu i osgoi syrthio i\u2019r fagl o le\u0302n-ladrata gwaith pobl am ei fod yn darparu adroddiad ar ba rannau o\u2019ch gwaith a allai ddod o ffynonellau eraill."}, {"text_idx": "#000001", "text": "Rydych chi\u2019n gallu gwirio i sicrhau bod popeth wedi\u2019i gyfeirio\u2019n gywir ac yna gall eich tiwtor roi gradd i chi am eich aseiniad a rhoi adborth i chi yn yr un lle."}, {"text_idx": "#000002", "text": "Os ydych yn poeni ynghylch statws Turnitin, gwiriwch i weld a oes problem hysbys."}, {"text_idx": "#000003", "text": "Ar 25 Mawrth mae Prifysgol De Cymru yn uwchraddio'r fersiwn\no Turnitin a ddefnyddiwn i Turnitin LTI. Bydd cyfnod pontio pan fydd y\nfersiynau hen a newydd o Turnitin yn cael eu defnyddio. Ar o\u0302l 29 Mai 2023\nbyddwn ond defnyddio'r fersiwn newydd ar gyfer aseiniadau a gyflwynir."}, {"text_idx": "#000004", "text": "Os gofynnwyd i chi gyflwyno i ddolen aseiniad a sefydlwyd\ncyn 25 Mawrth byddwch yn defnyddio'r hen fersiwn. Os gofynnwyd i chi gyflwyno i\nddolen aseiniad a sefydlwyd ar o\u0302l 25 Mawrth byddwch yn defnyddio'r fersiwn"}, {"text_idx": "#000005", "text": "Os yw dolen eich aseiniad yn edrych fel yr eicon Turnitin"}, {"text_idx": "#000006", "text": "Fel arfer bydd yr holl aseiniadau ar gyfer modiwl yn yr adran Assessment, ond efallai y bydd rhai tiwtoriaid yn eu rhoi mewn adrannau eraill. Cliciwch y ddolen Assessment ar y ddewislen ar y chwith i weld yr ardal Assessment."}, {"text_idx": "#000007", "text": "Yna, dylech weld rhestr o unrhyw aseiniadau, neu wybodaeth am aseiniadau, ar gyfer y modiwl."}, {"text_idx": "#000008", "text": "Cliciwch ar yr eicon uwchlwytho aseiniad i\u2019w uwchlwytho neu\u2019r tab Submit. Yna, byddwch yn gweld yr ardal gyflwyno."}, {"text_idx": "#000009", "text": "Bydd y dull cyflwyno yn debygol o gynnig yr opsiwn uwchlwytho ffeil yn unig, er efallai y bydd rhai tiwtoriaid hefyd yn cynnig y cyfle i chi ychwanegu testun mewn blwch. Gelwir hyn yn ddull cyflwyno testun neu Text submission."}, {"text_idx": "#000010", "text": "Rhowch deitl ar gyfer eich aseiniad."}, {"text_idx": "#000011", "text": "Os bydd yr aseiniad yn cynnwys mwy nag un rhan, dewiswch y rhan briodol o\u2019r gwymplen."}, {"text_idx": "#000012", "text": "Porwch i ddewis y ffeil i\u2019w huwchlwytho."}, {"text_idx": "#000013", "text": "Bydd hefyd angen i chi roi tic yn y blwch Notice sy\u2019n cadarnhau eich bod yn cytuno a\u0302 rheolau a rheoliadau\u2019r Brifysgol wrth gyflwyno\u2019r gwaith hwn. Sicrhewch eich bod yn darllen y datganiad cyflwyno (Submission Declaration) yn ofalus ymlaen llaw."}, {"text_idx": "#000014", "text": "Cliciwch y botwm Submit paper i barhau. Yna, byddwch yn cael derbynneb ddigidol."}, {"text_idx": "#000015", "text": "Pwynt pwysig: Nid ystyrir bod eich aseiniad wedi\u2019i uwchlwytho\u2019n llwyddiannus nes i chi weld y dderbynneb a chael rhif adnabod papur ar gyfer y gwaith a gyflwfynwyd. Noder, caiff copi o\u2019r dderbynneb ei anfon atoch chi mewn neges e-bost hefyd."}, {"text_idx": "#000017", "text": "Pan fyddwch yn o\u0302l yn yr ardal gyflwyno, byddwch yn gweld teitl yr aseiniad rydych newydd ei uwchlwytho ochr yn ochr a\u0302 chadarnhad o rif adnabod y papur a dyddiad ac amser cyflwyno\u2019r aseiniad."}, {"text_idx": "#000018", "text": "Mae modd defnyddio Turnitin ar gyfer ffeiliau testun unigol:"}, {"text_idx": "#000019", "text": "sy'n llai na 40MB, sy'n llai na 400 o dudalennau, sy'n cynnwys mwy na 25 o eiriau."}, {"text_idx": "#000020", "text": "Bydd Turnitin yn creu adroddiadau tebygrwydd ar gyfer:"}, {"text_idx": "#000022", "text": "Os ydych chi'n creu aseiniad sy'n defnyddio gwahanol fathau o ffeiliau (cyflwyniadau o sawl ffeil, cod, delwedd, fideo, ac ati) fe'ch cynghorir chi i ddefnyddio'r offeryn Blackboard Assignment yn lle."}, {"text_idx": "#000023", "text": "Os bydd yr adnodd Turnitin Originality Reportswedi\u2019i droi ymlaen, gallwch edrych ar eich sgo\u0302r yn ardal y mewnflwch cyflwyno. Cofiwch y gall gymryd hyd at 24 awr i gynhyrchu\u2019r adroddiad hwn. Cliciwch y sgo\u0302r i agorTurnitin Originality Reportyn llawn."}, {"text_idx": "#000024", "text": "Noder: Nid oes trothwy \u201cderbyniol\u201d o ran marciau ar Turnitin. Nid oes un sgo\u0302r sy\u2019n gynhenid ddrwg neu dda."}, {"text_idx": "#000025", "text": "Awgrym yn unig yw sgoriau Turnitin. Ni chaiff marciau eu dyfarnu ar sail y sgo\u0302r tebygrwydd. Mae\u2019r mynegai tebygrwydd (cyfanswm y ganran) ar yr adroddiad yn ymwneud a\u0302 maint y testun yn y ddogfen a gyflwynwyd gennych sy\u2019n cyfateb a\u0302 thestun sydd ar gael mewn man arall."}, {"text_idx": "#000026", "text": "Mae gan y tiwtor ddisgresiwn i benderfynu a yw\u2019r deunydd a ddyfynnwyd yn ddilys ai peidio; mae adnodd Turnitin yn dod o hyd i destunau cyfatebol o ffynonellau electronig sydd ar gael iddo yn unig. Mae\u2019r penderfyniad i dybio bod unrhyw waith wedi\u2019i le\u0302n-ladrata yn cael ei wneud yn ofalus, a dim ond ar o\u0302l archwilio\u2019r papur a gyflwynwyd a\u2019r ffynonellau dan sylw yn fanwl yn unol a\u0302 safonau\u2019r dosbarth a\u2019r sefydliad lle y cyflwynwyd y papur."}, {"text_idx": "#000027", "text": "Nid yw\u2019r adnodd wedi\u2019i ddylunio i nodi neu farnu a yw aseiniad yn cynnwys deunydd sydd wedi\u2019i le\u0302n-ladrata. Nid yw\u2019r mynegai tebygrwydd (cyfanswm y ganran) yn cael ei ddefnyddio i \u201cganfod\u201d faint o le\u0302n-ladrad sydd mewn darn o waith. Yn hytrach, mae\u2019n darparu tystiolaeth sy\u2019n galluogi i achosion o le\u0302n-ladrad gael eu canfod yn haws."}, {"text_idx": "#000028", "text": "Gellid defnyddio Turnitin fel adnodd i\u2019ch helpu i nodi pryd rydych yn dibynnu\u2019n rhy drwm ar ddeunydd a ddyfynnwyd, a phryd mae angen gwella eich cyfeiriadau. Ni ddylid ei ddefnyddio yn lle eich ymagwedd gydwybodol eich hun o gydnabod ffynonellau a ddefnyddir yn eich gwaith."}, {"text_idx": "#000029", "text": "Os bydd eich darlithydd yn caniata\u0301u i chi ailgyflwyno aseiniad, gallwch ei ailgyflwyno gymaint o weithiau ag sydd ei angen nes cyrraedd y terfyn amser."}, {"text_idx": "#000030", "text": "Cliciwch y ddolen View ar aseiniad o dan deitl perthnasol yr aseiniad a byddwch yn cael eich arwain at y mewnflwch cyflwyniadau (Submissions Inbox). Os bydd eich tiwtor wedi trefnu i aseiniad gael ei ailgyflwyno, yna byddwch yn gweld bod statws yr aseiniad yn Active o hyd."}, {"text_idx": "#000031", "text": "Gallwch ailgyflwyno\u2019r aseiniad yn yr un ffordd ag y gwnaethoch ei gyflwyno yn wreiddiol."}, {"text_idx": "#000032", "text": "Noder: Pan fyddwch yn ailgyflwyno aseiniad i Turnitin bydd eich sgo\u0302r adroddiad Turnitin yn cael ei ddychwelyd i\u2019w brosesu. Gall gymryd hyd at 24 awr i gynhyrchu\u2019r sgo\u0302r newydd ar gyfer yr adroddiad."}, {"text_idx": "#000033", "text": "Os byddwch eisiau gwirio beth rydych wedi\u2019i gyflwyno neu gael copi o\u2019ch aseiniad ar unrhyw adeg, yna bydd angen i chi glicio ar y botwm lawrlwytho yn y mewnflwch cyflwyno aseiniad (saeth i lawr)."}, {"text_idx": "#000034", "text": "Gweld eich graddau ac adborth"}, {"text_idx": "#000035", "text": "Mae dwy ffordd o weld eich graddau ac adborth. Gallwch fynd drwy My Grades neu gallwch fynd drwy\u2019r ddolen lle y gwnaethoch gyflwyno eich aseiniad."}, {"text_idx": "#000036", "text": "Pwynt pwysig: Mae\u2019n annhebygol y byddwch yn gallu gweld eich marc ac adborth tan ar o\u0302l i ddyddiad postio\u2019r aseiniad fynd heibio. Gallwch ddod o hyd i\u2019r dyddiad hwn pan fyddwch yn edrych ar eich mewnflwch cyflwyniadau ar gyfer yr aseiniad."}, {"text_idx": "#000037", "text": "I wneud hyn, cliciwch ar eich tab proffil a dewiswch My Grades o\u2019r ddewislen."}, {"text_idx": "#000038", "text": "Yna, byddwch yn gweld rhestr o aseiniadau lle mae\u2019r graddau ar gael. Cliciwch ar deitl yr aseiniad rydych eisiau gweld adborth ar ei gyfer."}, {"text_idx": "#000039", "text": "Fel arall, gallwch ewch i\u2019r ddolen Viewo\u2019r dudalen Assessment i gael mynediad i\u2019r mewnflwch cyflwyno."}, {"text_idx": "#000040", "text": "Ddewis eich sgo\u0302r ar gyfer y rhan hon o\u2019r aseiniad a dewis Open in Grademark. Yna gallwch weld sylwadau ac adborth eich tiwtor ar y cyflwyniad hwn.Edrych ar y marc cyffredinol ar gyfer yr aseiniad cyfan. Cofio y gallai\u2019r rhif hwn fod yn gyfuniad o\u2019r canlyniadau o fwy nag un rhan, os oedd eich aseiniad yn cynnwys mwy nag un rhanDewis gwerth mynegai\u2019r ganran i weld ar yr adroddiad tebygrwydd."}, {"text_idx": "#000041", "text": "Ddewis eich sgo\u0302r ar gyfer y rhan hon o\u2019r aseiniad a dewis Open in Grademark. Yna gallwch weld sylwadau ac adborth eich tiwtor ar y cyflwyniad hwn."}, {"text_idx": "#000042", "text": "Edrych ar y marc cyffredinol ar gyfer yr aseiniad cyfan. Cofio y gallai\u2019r rhif hwn fod yn gyfuniad o\u2019r canlyniadau o fwy nag un rhan, os oedd eich aseiniad yn cynnwys mwy nag un rhan"}, {"text_idx": "#000043", "text": "Dewis gwerth mynegai\u2019r ganran i weld ar yr adroddiad tebygrwydd."}, {"text_idx": "#000044", "text": "Defnyddio botymau\u2019r bar offer i\u2019r dde o\u2019r aseiniad i symud rhwng edrych ar eich adborth a\u2019r adroddiad tebygrwydd. Mae trosolwg o\u2019r botymau a\u2019r hyn y maent yn ei wneud isod."}, {"text_idx": "#000045", "text": "Mewn testun mae sylwadau yn ymddangos fel swigod glas \u2013 Cliciwch ar sylw penodol i weld y sylw cyfan."}, {"text_idx": "#000046", "text": "Os bydd eich tiwtor wedi defnyddio cyfarwyddyd graddio byddwch yn gallu gweld y dadansoddiad o\u2019ch gradd yn erbyn meini prawf y cyfarwyddyd drwy glicio ar y botwm cyfarwyddyd (grid sgwariau). Gallwch weld y cyfarwyddyd o\u2019r adran sylwadau cyffredinol."}, {"text_idx": "#000047", "text": "Os bydd eich aseiniad yn cynnwys sawl tudalen gallwch symud yn gyflym i dudalen arbennig gan ddefnyddio\u2019r tab dewis tudalen yng nghornel chwith uchaf eich aseiniad."}, {"text_idx": "#000048", "text": "Os yw dolen eich aseiniad yn edrych fel dolen we, yna rydych chi'n defnyddio'r fersiwn newydd o Turnitin LTI, a dylech ddilyn y canllaw hwn:"}, {"text_idx": "#000049", "text": "Canllawiau Turnitin LTI i fyfyrwyr"}, {"text_idx": "#000050", "text": "Sut mae cyflwyno i'm hasesiad?"}, {"text_idx": "#000052", "text": "Sut ydw i'n ailgyflwyno i"}, {"text_idx": "#000053", "text": "Sut ydw i'n gweld fy sgo\u0302r"}, {"text_idx": "#000054", "text": "Sut ydw i'n gweld fy"}, {"text_idx": "#000055", "text": "Sylwch, os yw\u2019ch hyfforddwr wedi atodi dogfen adborth i chi,\nfe welwch hon yn eich ardal \u2018Fy Marciau\u2019 ym Mlackboard. Ni fydd yn yr aseiniad"}, {"text_idx": "#000056", "text": "I gael mynediad at Fy Marciau"}, {"text_idx": "#000057", "text": "1. Ar Blackboard, yn y gornel dde uchaf, agorwch y ddewislen gyda'ch enw arni. O\u2019r ddewislen dewiswch \u2018Fy Marciau\u2019. Bydd hyn yn dangos eich marciau ar gyfer pob modiwl."}, {"text_idx": "#000058", "text": "2. Yn eich modiwl ar Blackboard, dewiswch \u2018Cyfathrebu ac Offer\u2019 o ddewislen y cwrs a dewiswch \u2018Fy Marciau\u2019. Bydd hwn yn dangos eich marciau ar gyfer y modiwl hwnnw yn unig."}, {"text_idx": "#000059", "text": "Os oes dogfen wedi'i hatodi, fe welwch swigen siarad wrth ymyl eich marc. I agor yr atodiad, cliciwch ar y swigen siarad."}, {"text_idx": "#000060", "text": "Yn hen fersiwn Turnitin, pan wnaethoch chi gyflwyno'ch aseiniad, byddech chi'n gweld naid derbynneb ddigidol ar y sgrin y gallech chi sgrin lunio."}, {"text_idx": "#000061", "text": "Yn Turnitin LTI fe welwch neges naid ar y sgrin yn eich annog i lawr lwytho copi o'r dderbynneb."}, {"text_idx": "#000062", "text": "Cyngor, gwybodaeth ac adnoddau i helpu i godi eich dyheadau, gwella eich perfformiad academaidd a datblygu sgiliau trosglwyddadwy ar gyfer cyflogaeth."}]